
[bookmark: _Hlk119767902]คู่มือการปฏิบัติงานสำนักปลัด

สำรวจ/วิเคราะห์/บทบาทหน้าที่ของสำนักปลัด
ความเป็นมาและความสำคัญ
		 สำนักปลัดองค์การบริหารส่วนตำบลเขาแก้ว เป็นส่วนราชการในโครงสร้างการบริหารขององค์การบริหารส่วนตำบลเขาแก้ว  ลักษณะงานเกี่ยวกับการวางแผนการบริหารจัดการจัดระบบ  อำนวยการ  สั่งราชการ  มอบหมาย  กำกับ  แนะนำ ตรวจสอบ  ประเมินผลงาน  การตัดสินใจ แก้ปัญหาในการทำงานของหน่วยงานที่รับผิดชอบ  ซึ่งมีลักษณะน้าที่ความรับผิดชอบและคุณภาพของงานสูง  การปฏิบัติงานผู้ปฏิบัติงานต้องศึกษาข้อระเบียบ  กฎหมาย  ประกาศ หลักเกณฑ์ต่างๆ  ซึ่งมีการเปลี่ยนแปลงตลอดเวลา  อันทำให้กระบวนการทำงานภายในสำนักปลัด  องค์การบริหารส่วนตำบลเขาแก้ว ให้เป็นปัจจุบัน  สอดคล้องกับนโยบายและแนวทางการพัฒนาขององค์การบริหารส่วนตำบลเขาแก้ว ในด้านการบริหารงาน ให้มีประสิทธิภาพ  โปร่งใส และเกิดประโยชน์สูงสุดต่อองค์กร  จึงได่จัดทำคู่มือการปฏิบัติงานสำหรับเป็นเครื่องมือสำคัญในการสร้างมาตรฐานการปฏิบัติงาน  ผลงานมีประสิทธิภาพและเป็นไปตามเป้าหมายที่กำหนด
		ทั้งนี้ การจัดทำคู่มือการปฏิบัติงานสำนักปลัด  องค์การบริหารส่วนตำบลเขาแก้ว  นอกจากให้เจ้าหน้าที่ผู้ปฏิบัติงานใช้เป็นคู่มือในการปฏิบัติงานแล้ว ยังเป็นประโยชน์ต่อผู้บริหารท้องถิ่นใช้ในการควบคุมมาตรฐานการปฏิบัติงาน เป็นการเพิ่มประสิทธิภาพเกิดประสิทธิผลในการบริหารจัดการงานสำนักปลัด และรวมถึงเป็นแหล่งข้อมูล 

วัตถุประสงค์ของการจัดทำคู่มือ
1. เพื่อให้การปฏิบัติงานที่เป็นมาตรฐานเดียวกัน
2. เพื่อใช้เป็นแนวทางในกรปฏิบัติงานของบุคลากรในสังกัดสำนักปลัดองค์การบริหารส่วนตำบลเขาแก้ว 
3. เพื่อเป็นองค์ความรู้ แหล่งข้อมูลและสามารถศึกษา และพัฒนาการทำงานให้เป็นมืออาชีพได้
4. เพื่อเป็นเครื่องมือที่สำคัญในการปฏิบัติงาน  สามารถทำความเข้าใจในงานได้อย่างงเป็นระบบและครบถ้วน 
5. เพื่อใช้เป็นเครื่องมือในการติดตามงานได้ทุกขั้นตอน
6. เพื่อเพิ่มประสิทธิภาพในการทำงานของบุคลากรในสังกัด

ประโยชน์ของการจัดทำคู่มือการปฏิบัติงาน
1. สามารถปฏิบัติงานได้อย่างถูกต้อง รวดเร็ว  และปฏิบัติงานแทนกันได้
2. ได้งานที่มีคุณภาพตามที่กำหนด
3. ลดผิดพลาดจากการทำงานที่ไม่เป็นระบบ
4. ลดความขัดแย้งที่อาจเกิดขึ้นในการทำงาน
5. ช่วยให้การทำงานเป็นมืออาชีพ
6. ช่วยลดเวลาในการสอน
7. สร้างความมั่นใจในการทำงานมากขึ้น  ลดการตอบคำถาม



ขอบเขต
		คู่มือการปฏิบัติงานสำนักปลัดให้ใช้กับส่วนราชการขององค์การบริหารส่วนตำบลเขาแก้ว  เพื่อให้การปฏิบัติงานเป็นแนวทางมาตรฐานเดียวกัน

ภารกิจและบทบาทหน้าที่
องค์การบริหารส่วนตำบลเขาแก้ว จัดตั้งขึ้นตามประกาศกระทรวงมหาดไทย   เรื่อง จัดตั้งองค์การบริหารส่วนตำบล  เมื่อวันที่ 16  ธันวาคม  2539 หน้าที่และ อำนาจดูแลและจัดทำบริการสาธารณะ และกิจกรรมสาธารณะเพื่อประโยชน์ของประชาชนในท้องถิ่นตามหลักการพัฒนาอย่างยั่งยืน รวมทั้งส่งเสริม และสนับสนุนการจัดการศึกษาให้แก่ประชาชนในท้องถิ่น  ตามที่ได้บัญญัติไว้ในรัฐธรรมนูญแห่งราชอาณาจักรไทย พุทธศักราช 2560มาตรา 250  โดยมีบทบาทหน้าที่และภารกิจทที่จะต้องดูแลรับผิดชอบเพื่อตอบสนองความต้องการของประชาชน  ประกอบกับการขยายตัวทั้งด้านเศรษฐกิจและสังคมอย่างต่อเนื่อง มีผลทำให้ภารกิจขององค์การบริหารส่วนตำบลเขาแก้วเพิ่มมากขึ้นจึงต้องอาศัยบุคลากรที่มีความรู้ความสามารถ ความชำนาญงาน ทักษะประสบการณ์เฉพาะด้านที่สูงขึ้นสามารถปฏิบัติงานในความรับผิดชอบด้วยตนเอง และให้ปรึกษาแนะนำในการปฏิบัติงานในหน่วยงานที่รับผิดชอบ เพื่อตอบสนองความต้องการของประชาชนได้อย่างรวดเร็วและมีประสิทธิภาพมาก  
องค์การบริหารส่วนตำบลเขาแก้ว ตามอำนาจหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม (ฉบับที่ ๗) พ.ศ. 2562 ในการพัฒนาตำบลทั้งในด้านเศรษฐกิจ  สังคม และวัฒนธรรม  โดยมีอำนาจหน้าที่ทำเขตองค์การบริหารส่วนตำบล ดังต่อไป
(1) จัดให้มีและบำรุงรักษาทางน้ำและทางบก
(1/1) รักษาความเป็นระเบียบเรียบร้อย การดูแลการจราจร และส่งเสริมสนับสนุนหน่วยงานอื่นในการปฏิบัติหน้าที่ดังกล่าว 
(2) รักษาความสะอาดของถนน ทางน้ำ ทางเดิน และที่สาธารณะรวมทั้งกําจัดมูลฝอยและสิ่งปฏิกูล
(3) ป้องกันโรคและระงับโรคติดต่อ 
(4) ป้องกันและบรรเทาสาธารณภัย
(5) ส่งเสริมการศึกษา ศาสนา และวัฒนธรรม 
(6) ส่งเสริมการพัฒนาสตรีเด็ก เยาวชน ผู้สูงอายุและผู้พิการ 
(7) คุ้มครองดูแลและบำรุงรักษาทรัพยากรธรรมชาติและสิ่งแวดล้อม 
(8) บำรุงรักษาศิลปะ จารีตประเพณีภูมิปัญญาทองถิ่น และวัฒนธรรมอันดีของท้องถิ่น 
(9) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากร ให้ตามความ จําเป็นและสมควร
ภายใต้บังคับแห่งกฎหมาย องค์การบริหารส่วนตำบลอาจจัดทำากิจกรรมในเขตองค์การ
บริหารส่วนตำบลดังต่อไปนี้
(1) ให้มีน้ำเพื่อการอุปโภค บริโภค และการเกษตร
(2) ให้มีการบํารุงการไฟฟ้าหรือแสงสว่างโดยวิธีอื่น 
(3) ให้มีการบำรุงรักษาทางระบายํน้า 
(4) ให้มีและบํารุงสถานที่ประชุมการกีฬา การพักผ่อนหย่อนใจ และสวนสาธารณะ 
(5) ให้มีการส่งเสริมกลุ่มเกษตรกรและกิจการสหกรณ์ 
(6) ส่งเสริมให้มีอุตสาหกรรมในครอบครัว 
(7) บํารุงและส่งเสริมการประกอบอาชีพของราษฎร 
(8) การคุ้มครองดูแล และรักษาทรพย์สินอันเป็นสาธารณสมบัติของแผ่นดิน 
(9) หาผลประโยชน์จากทรัพย์สินขององค์การบริหารส่วนตำบล 
(10) ให้มีตลาด ท่าเทียบเรือ และท่าข้าม 
(11) กิจการเกี่ยวกับการพาณิชย์ 
(12) การท่องเที่ยว 
(13) การผังเมือง	
ด้วยบทบาทหน้าที่และภารกิจที่จะต้องดูแลและจัดทำเพื่อสนองความต้องการของประชาชนประกอบกับการขยายตัวทั้งด้านเศรษฐกิจและสังคมอย่างต่อเนื่อง  มีผลทำให้ภารกิจขององค์การบริหารส่วนตำบลเขาแก้วเพิ่มมากขึ้น องค์การบริหารส่วนตำบลเขาแก้วจึงแบ่งโครงสร้างส่วนราชการตามประกาศคณะกรรมการกลางพนักงานส่วนตำบล  เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ ๒) พ.ศ.2562 ประกอบกับประกาศคณะกรรมการพนักงานส่วนตำบลจังหวัดจันทบุรี เรื่อง หลักเกณฑ์และเงื่อนไขเกี่ยวกับการบริหารงานบุคคลของอค์การบริหารส่วนตำบล ออกเป็น  4 กอง/สำนัก 1 หน่วย ได้แก่
1. สำนักปลัด
2. กองคลัง
3. กองช่าง
4. กองการศึกษา ศาสนา และวัฒนธรรม
5. หน่วยตรวจสอบภายใน
สำนักปลัดเป็นส่วนราชการหนึ่งตามโครงสร้างส่วนราชการขององค์การบริหารส่วนตำบเขาแก้ว  ที่มีความสำคัญเป็นอย่างมากถือเป็นหน่วยงานหลักในการนำพาองค์กรไปสู่ความสำเร็จตามภารกิจ  โดยมีหัวหน้าสำนักปลัด (นักบริหารงานทั่วไป) ปฏิบัติหน้าที่หัวหน้าหน่วยงาน  ซึ่งจะต้องมีความรู้ความสามารถ  ทักษะ ประสบการณ์  และความชำนาญเฉพาะด้าน  เนื่องจากหน้าที่ความรับผิดชอบคุณภาพสูงมากเป็นพิเศษและมีพนักงานเป็นเจ้าหน้าที่ผู้ปฏิบัติงาน  

บทบาทหน้าที่และภารกิจของสำนักปลัดองค์การบริหารส่วนตำบล
ตามประกาศคณะกรรมการพนักงานส่วนตำบลจังหวัดจันทบุรี  เรื่อง กำหนดกอง สำนัก หรือส่วนราชการที่เรียกชื่ออย่างอื่นขององค์การบริหารส่วนตำบล พ.ศ. 2563  ได้กำหนดอำนาจหน้าที่ของสำนักปลัดให้  มีภาระหน้าที่ความรับผิดชอบเกี่ยวกับ  งานราชการทั่วไปขององค์การบริหารส่วนตำบล  งานเลขานุการของนายกองค์การบริหารส่วนตำบล  รองนายกองค์การบริหารส่วนตำบลและ งานกิจการสภาองค์การบริหารส่วนตำบล การบริหารงานบุคคลของพนักงานส่วนตำบล ลูกจ้างประจำและพนักงานจ้าง  งานส่งเสริมการท่องเที่ยว  งานส่งเสริมการเกษตร  งานการพาณิชย์  งานส่งเสริมและพัฒนาอาชีพ  งานป้องกันและบรรเทาสาธารณภัย  งานรักษาความสงบเรียบร้อย งานจราจร งานวิเทศสัมพันธ์  งานประชาสัมพันธ์  งานส่งเสริมและพัฒนาเทคโนโลยีสารสนเทศ งานนิติการ  งานคุ้มครองดูแลและบำรุงรักษาทรัพยกรธรรมชาติ  งานสิ่งแวดล้อม  และราชการที่มิกำหนดให้เป็นหน้าที่ของกองสำนักหรือสวนราชการใด  ในองค์การบริหารส่วนตำบลเป็นการเฉพาะ  รวมทั้งกำกับและเร่งรัดการปฏิบัติราชการขององค์การบริหารส่วนตำบล  งานบริการข้อมูล  สถิติ ช่วยเหลือให้คำแนะนำทางวิชาการ  งานวิเคราะห์นโยบายและแผน  หรือกองยุทธศาสตร์ขององค์การบริหารส่วนตำบล งานจัดทำและพัฒนาองค์การบริหารส่วนตำบล  งานส่งเสริมการมีส่วนร่วมของประชาชนในการพัฒนาท้องถิ่น  งานประสานงานการจัดทำแผนพัฒนาจังหวัด  งานคณะกรรมการพัฒนาองค์การบริหารส่วนตำบล  งานคณะกรรมการจัดทำแผนพัฒนาองค์การบริหารส่วนตำบล  งานงบประมาณ  งานเสนอแนะการขอรับเงินจัดสรรเงินอุดหนุนขององค์การบริหารส่วนตำบล  งานจัดทำข้อบัญญัติงบประมาณรายจ่ายประจำปีและฉบับเพิ่มเติม (ถ้ามี) งานตรวจติดตามและประเมินผลแผนงานและโครงการ  งานจัดทำและพัฒนาระบบข้อมูลสารสนเทศขององค์การบริหารส่วนตำบล งานอื่นๆ  ที่เกี่ยวข้องและได้รับมอบหมาย
 		ดังนั้น เพื่อให้ประชาชนได้รับบริการสาธารณะอย่างมีประสิทธิภาพ โดยผ่านกระบวนการบริหารจัดการ และการจัดโครงการ/กิจกรรมต่าง ๆ ให้แก่ประชาชน  

โครงสร้างการปฏิบัติงานสำนักปลัด
สำนักปลัด  กำหนดโครงสร้างภายในแบ่งส่วนราชการออกเป็น  8  งานหลัก  ดังนี้ 
1. งานบริหารงานทั่วไป
มีหน้าที่ปฏิบัติตามแต่จะได้รับคำสั่งโดยไม่จำกัดขอบเขต หน้าที่ เช่น ติดต่อนัดหมาย จัดงาน
รับรองต่างๆ เตรียมเรื่องและเตรียมการสำหรับการประชุม ทำรายงานการประชุมและรายงานต่างๆ ทำเรื่องติดต่อกับหน่วยงานและบุคคลต่างๆ ทั้งภายในและภายนอก ติดตามผลการปฏิบัติตามมติที่ประชุมหรือผลการปฏิบัติตามคำสั่งปลัดองค์การบริหารส่วนตำบล หรือลักษณะงานที่ต้องปฏิบัติเกี่ยวกับการควบคุม และบริหารงานหลายด้าน ได้แก่  
· งานบริหางานทั่วไป
· งานธุรการ
· งานเลือกตั้ง
· งานประชาสัมพันธ์

2. งานการเจ้าหน้าที่  
มีหน้าที่เกี่ยวกับงานบุคคลขององค์การบริหารส่วนตำบล  เช่น  ดำเนินการเกี่ยวกับการจัด
สอบ  ดำเนินการออกคำสั่งเกี่ยวกับการบรรจุแต่งตั้งและอื่นๆ ที่เกี่ยวกับงานบุคคล  ติดต่อประสานงานกับหน่วยงานที่เกี่ยวข้อง  รวบรวมศึกษา  วิเคราะห์ปัญหาในการสรรหาและพัฒนาบุคคล  รวบรวมรายละเอียดข้อมูลเพื่อชี้แจงเหตุผลในการดำเนินการเรื่องขออนุมัติเกี่ยวกับงานบุคคลให้เป็นไปตามกฎหมาย  กฎ  ระเบียบ  ข้อบังคับ  ดำเนินเรื่องขอบำเหน็จบำนาญและเงินทดแทน  จัดทำแก้ไข  เปลี่ยนแปลงบัญชีขอถือจ่ายเงินเดือนขององค์การบริหารส่วนตำบลเขาแก้ว และงานอื่นที่เกี่ยวข้องหรือตามที่ได้รับมอบหมาย
3. งานยุทธศาสตร์และงบประมาณ  
มีหน้าที่ปฏิบัติงานเกี่ยวกับการวิเคราะห์นโยบายและแผน  ที่มีลักษณะงานที่ปฏิบัติเกี่ยวกับ
การศึกษา วิเคราะห์  วิจัย ประสานแผน ประมวลแผน พิจารณา เสนอแนะ  เพื่อประกอบการกำหนดนโยบายจัดทำแผน หรือโครงการติดตามผลการดำเนินงานตามแผนและโครงการ   ต่าง ๆ และงานอื่นที่เกี่ยวข้องหรือตามที่ได้รับมอบหมาย




4. งานนิติการ  
มีหน้าที่ปฏิบัติงานทางกฎหมาย  ซึ่งมีลักษณะงานที่ปฏิบัติเกี่ยวกับการพิจารณา วินิจฉัย
ปัญหากฎหมาย  ร่าง และพิจารณาตรวจร่างข้อบังคับ กฎระเบียบ  และข้อบังคับที่เกี่ยวข้อง จัดทำนิติกรรม  รวบรวมข้อเท็จจริงและพยานหลักฐานเพื่อดำเนินการทางคดีการสอบสวนตรวจ พิจารณาดำเนินการเกี่ยวกับวินัยพนักงานส่วนตำบลและการร้องทุกข์หรืออุทธรณ์ และงานอื่นที่เกี่ยวข้องหรือตามที่ได้รับมอบหมาย
5. งานกิจการสภา 
มีหน้าที่เกี่ยวกับงานธุรการของสภา  งานการประชุมสภา    งานระเบียบข้อบังคับการประชุม  
การอำนวยความสะดวกแก่สมาชิกสภา  การติดตามผลการปฏิบัติตาม      มติสภาองค์การบริหารส่วนตำบลและงานอื่นที่เกี่ยวข้องหรือได้รับมอบหมาย
6. งานป้องกันและบรรเทาสาธารณภัย  
มีหน้าที่เกี่ยวกับงานรักษาความปลอดภัยของสถานที่ราชการ งานป้องกันและระวังอัคคีภัย 
งานวิเคราะห์และพิจารณา ทำความเห็น สรุป รายงาน เสนอแนะ รวมทั้งดำเนินการด้านกฎหมายและระเบียบเกี่ยวกับการป้องกันและระงับอัคคีภัยธรรมชาติและ   สาธารณภัยอื่น เช่น อุทกภัย วาตภัย งานตรวจสอบ ควบคุมดูแลในการจัดเตรียมและอำนวยความสะดวกในการป้องกันบรรเทาและระงับสาธารณภัยต่าง ๆ งานจัดทำแผนป้องกันบรรเทาสาธารณภัย งานฝึกซ้อมและดำเนินการตามแผน งานเกี่ยวกับวิทยุสื่อสาร งานฝึกอบรมอาสาสมัครป้องกันและบรรเทาสาธารณภัย  งานตรวจสอบและจัดระเบียบในตลาดสด หาบเร่ แผงลอย  รวมทั้งกิจการค้าที่น่ารังเกียจและอาจเป็นอันตรายต่อสุขภาพ งานควบคุมตรวจสอบและดำเนินการให้เป็นไปตามข้อบัญญัติ  ข้อบังคับและกฎหมายที่เกี่ยวข้อง งานศึกษาและวิเคราะห์ข่าวเพื่อเสนอแนะ วางแผน  หรือโครงการที่เกี่ยวข้องกับความมั่นคงแห่งชาติ งานประสานงานกับจังหวัด     และอำเภอ ในการรักษาความสงบเรียบร้อยและความมั่นคง งานมวลชนต่าง ๆ และงานอื่นที่เกี่ยวข้องหรือตามที่ได้รับมอบหมาย

7. งานส่งเสริมการท่องเที่ยว
มีหน้าที่ปฏิบัติงานควบคุมและส่งเสริมการท่องเที่ยวซึ่งมีลักษณะ งานที่ปฏิบัติเกี่ยวกับ
การส่งเสริมเผยแพร่การท่องเที่ยว การควบคุมบริการท่องเที่ยวและจัดระเบียบธุรกิจการ ท่องเที่ยวขององค์การบริหารส่วนตำบลนเขาแก้ว การต้อนรับอำานวยความสะดวก จัดบริการนำาเที่ยว ดำเนินธุรกิจ การท่องเที่ยว ให้คำ แนะนำความรู้ เผยแพร่แหล่งท่องเที่ยวหรือกิจกรรมต่าง ๆ เกี่ยวกับการท่องเที่ยวในพื้นที่องค์การบริหารส่วนตำบลเขาแก้ว  ให้เป็นที่รู้จักกันแพร่หลายและปฏิบัติหน้าที่อื่นที่เกี่ยวข้อง
8. งานการเกษตร
	มีหน้าที่ปฏิบัติงานส่งเสริมวิชาการทางการเกษตรและเทคโนโลยีทางการเกษตร งานส่งเสริมและปรับปรุงการขยายพันธุ์พืชพันธุ์สัตว์ งานป้องกันและรักษาโรครวมถึงศัตรูพืช งานเพาะชำและปุ๋ยเคมี งานส่งเสริมการแปรรูปผลิตภัณฑ์ทางการเกษตร งานศูนย์ถ่ายทอดเทคโนโลยีทางการเกษตร และงานอื่นๆ ที่เกี่ยวข้องหรืองานที่ได้รับมอบหมาย และ งานด้านส่งเสริมกาอนุรักษ์สิ่งแวดล้อม ตามนโยบายรัฐบาล ที่มิได้กำหนดให้เป็นหน้าที่ของส่วนราชการใด 



การจัดลำดับความสำคัญของงาน
	สำนักปลัดองค์การบริหารส่วนตำบลเขาแก้ว  งานราชการทั่วไปขององค์การบริหารส่วนตำบล  งานเลขานุการของนายกองค์การบริหารส่วนตำบล  รองนายกองค์การบริหารส่วนตำบลและ งานกิจการสภาองค์การบริหารส่วนตำบล การบริหารงานบุคคลของพนักงานส่วนตำบล ลูกจ้างประจำและพนักงานจ้าง  งานส่งเสริมการท่องเที่ยว  งานส่งเสริมการเกษตร  งานการพาณิชย์  งานส่งเสริมและพัฒนาอาชีพ  งานป้องกันและบรรเทาสาธารณภัย  งานรักษาความสงบเรียบร้อย งานจราจร งานวิเทศสัมพันธ์  งานประชาสัมพันธ์  งานส่งเสริมและพัฒนาเทคโนโลยีสารสนเทศ งานนิติการ  งานคุ้มครองดูแลและบำรุงรักษาทรัพยกรธรรมชาติ  งานสิ่งแวดล้อม  และราชการที่มิกำหนดให้เป็นหน้าที่ของกองสำนักหรือสวนราชการใด  ในองค์การบริหารส่วนตำบลเป็นการเฉพาะ  รวมทั้งกำกับและเร่งรัดการปฏิบัติราชการขององค์การบริหารส่วนตำบล  งานบริการข้อมูล  สถิติ ช่วยเหลือให้คำแนะนำทางวิชาการ  งานวิเคราะห์นโยบายและแผน  หรือกองยุทธศาสตร์ขององค์การบริหารส่วนตำบลงานจัดทำและพัฒนาองค์การบริหารส่วนตำบล  งานส่งเสริมการมีส่วนร่วมของประชาชนในการพัฒนาท้องถิ่น  งานประสานงานการจัดทำแผนพัฒนาจังหวัด  งานคณะกรรมการพัฒนาองค์การบริหารส่วนตำบล  งานคณะกรรมการจัดทำแผนพัฒนาองค์การบริหารส่วนตำบล  งานงบประมาณ  งานเสนอแนะการขอรับเงินจัดสรรเงินอุดหนุนขององค์การบริหารส่วนตำบล  งานจัดทำข้อบัญญัติงบประมาณรายจ่ายประจำปีและฉบับเพิ่มเติม (ถ้ามี) งานตรวจติดตามและประเมินผลแผนงานและโครงการ  งานจัดทำและพัฒนาระบบข้อมูลสารสนเทศขององค์การบริหารส่วนตำบล งานอื่นๆ  ที่เกี่ยวข้องและได้รับมอบหมาย
	ด้วยภารกิจหน้าที่ความรับผิดชอบมากมายของสำนักปลัด  จึงต้องบริหารจัดการเพื่อจัดระเบียบการทำงานให้มีประสิทธิภาพ โดยอาศัยการจัดลำดับความสำคัญของงาน  ซึ่งนับเป็นหัวใจสำคัญของการบริหารงาน  เพราะความสำเร็จในการทำงานจะเริ่มต้นจากสิ่งต่างๆให้เป็นระบบและระเบียบ  สำนักปลัดองค์การบริหารส่วนตำบลเขาแก้ว  ได้กำหนดจัดลำดับความสำคัญของงานที่จะดำเนินการไว้เป็นหมวดหมู่ทั้งที่เป็นงานประจำและงานโครงการให้สำเร็จตรงตามเวลาที่กำหนดได้อย่างมีประสิทธิภาพ  โดยมีขั้นตอนดังนี้
1. การวิเคราะห์งานเพื่อจัดลำดับความสำคัญ  ออกเป็น ดังนี้
· งานปกติ - งานที่นักบริหารทำ  เช่น  การสอน  มอบหมายงาน
· งานประจำ - งานที่ทำแบบเดิม ๆประจำทุกวัน
· งานเร่งด่วน - นโยบายเร่งด่วน
· งานริเริ่มสร้างสรรค์ – นักบริหารที่ดีต้องทำงานริเริ่มสร้างสรรค์
2. การแบ่งงานตามลำดับความสำคัญ  ออกเป็น 4 ประเภท  ดังนี้
A.  สำคัญ และเร่งด่วน :  งานที่ต้องทำทันที
งานกลุ่มนี้จะเป็นงานที่ถ้าไม่ดำเนินการก็จะมีปัญหาหรือเกิดวิกฤติขึ้น อาจเกิดผลกระทบมากมายไม่คุ้มที่จะรอไว้ก่อน ควรดำเนินการทันทีให้เร็วที่สุด  ซึ่งเป็นลักษณะงานที่ฝากใครทำไม่ได้  ต้องทำเอง ทันทีเร่งด่วน รอช้าไม่ได้และต้องสำเร็จด้วย
B. สำคัญ แต่ไม่เร่งด่วน : งานที่ต้องใช้เวลาในการทำงาน
งานกลุ่มนี้มักจะถูกละเลยเพราะเป็นงานที่ไม่เร่งด่วน  แต่มีความสำคัญเรื่องเป้าหมายและเป็นงานที่อยู่ในแผนกลยุทธ์ แต่ยังพอมีเวลา จึงไม่ค่อยมีใคหยิบมาทำเท่าไรนักพอเวลาผ่านไปจึงกลายเป็นงานสำคัญและเร่งด่วนทันที  ดังนั้น งานประเภทนี้ควรได้รับความสนใจอย่างต่อเนื่องแล้วดำเนินการตามแผนที่กำหนดไว้ให้ได้ ซึ่งเป็นลักษณะงานที่ฝากใครทำไม่ได้ ต้องทำเอง แต่ไม่ด่วนมาก  ต้องจัดสรรเวลามาทำ และต้องสำเร็จด้วย  เช่น งานด้านการพัฒนา  งานนโยบาย  งานที่ผู้ดำเนินการไว้ให้ผู้อื่น งานที่เป็นแผนระยะกลางและระยะยาว  ผู้นำที่ดีมักจะทำงานประเภทนี้ไว้และให้ความสำคัญเพราะถ้าปล่อยเวลาผ่านไป อาจลืมแล้วไม่ได้ทำ สุดท้ายส่งผลกระทบกับเป้าหมายได้
C. ไม่สำคัญ แต่เร่งด่วน : งานที่ให้คนอื่นทำแทนได้
คนส่วนใหญ่ถูกผลักดันให้ทำงานกลุ่มนี้มากที่สุด  เพราะเป็นงานที่แทรกกับงานที่ทำตามแผนอยู่ สาเหตุที่เกิดเหตุการณ์นี้เพราะ  ไม่ค่อยมีแผนงาน หรือไม่ค่อยได้ทำตามแผน ทำให้มีงานด่วนเข้ามาได้เรื่อย ๆ  ซึ่งเป็นลักษณะงานที่ถ้าไม่สำคัญ ฝากคนอื่นทำได้  แต่ต้องทำทันที  ไม่ควรช้า  เช่น  การประชุมแบบไม่ได้นัดหมาย  งานของผู้อื่นร้องขอ  งานที่ล่าช้าจากส่วนอื่น  งานอื่นๆที่ต้องทำทันที
D. ไม่สำคัญ และไม่เร่งด่วน : งานที่ไม่ต้องทำก็ได้ หรือถ้าทำก็ใช้เวลาว่างทำ
เป็นลักษณะงานที่ฝากใครทำก็ได้  ถ้าว่างจริงๆ แล้วจะทำ  งานอย่างนี้ถ้าจัดดีๆ อาจจะถูกผลัดไปได้  และบางครั้งกลับมาดูอีกครั้งก็ไม่สำคัญว่าจะเสร็จหรือไม่เสร็จ ก็ไม่เสียหายอะไร 
	แผนภูมิการจัดลำดับความสำคัญของงานสำนักปลัด 
	การจัดลำดับความสำคัญ
	สำคัญมากA

	สำคัญน้อย


	


เร่งด่วนมาก
	· งานเกี่ยวกับสาธารณภัย หรือภัยพิบัติต่างๆC

· งานเรื่องร้องเรียน/ ร้องทุกข์
· งานประจำตามหน้าที่  เช่น งานงบประมาณ  งานสารบรรณที่ต้องดำเนินการทัน  งานบุคลากร  
· งานการเบิกจ่ายเงินD

	· งานขอคำปรึกษา  ให้คำแนะนำเรื่องทั่วไป
· งานการประชุม
· งานการรายงานทั่วไปที่เร่งด่วนต้องดำเนินการ
· งานติดตาม ทวงถามงานจากกองอื่น


	B


เร่งด่วนน้อย
	· งานที่ต้องดำเนินการตามแผนดำเนินงาน  เช่น โครงการ  กิจกรรมต่างๆ 
· งานประชาสัมพันธ์ต่างๆ ที่สำคัญเกี่ยวข้องกับการปฏิบัติงาน
	· งานจัดเก็บเอกสาร
· งานประชาสัมพันธ์เรื่องทั่วไป
· งานทำลายเอกสาร
· งานกิจกรรมต่างๆที่ไม่สำคัญ






ประโยชน์และผลที่คาดว่าจะได้รับจากการจัดลำดับความสำคัญของงาน
1. งานสำคัญ งานเร่งด่วน จะเสร็จทันเวลาภายในเวลาที่กำหนด
2. ทำงานได้ครบตามลำดับความสำคัญได้มากที่สุด
3. มีสมาธิในการทำงาน  ไม่ต้องพะวงในหลายเรื่อง  การทำงานไม่ซับซ้อน
4. ทราบขั้นตอนการปฏิบัติงานและความสำคัญของงานแต่ละงานต้องดำเนินการอะไรก่อนหลัง
5. ทำงานได้อย่างมีประสิทธิภาพมากยิ่งขึ้น





























การจัดลำดับความสำคัญของการดำเนินการ
ของสำนักปลัด องค์การบริหารส่วนตำบลเขาแก้ว อำเภอท่าใหม่ จังหวัดจันทบุรี
	ที่
	หมวด/งาน

	ผู้รับผิดชอบ
	ระยะเวลาดำเนินการ

	
	งานสำคัญและเร่งด่วน (A)
	
	ทำทันที

	1
	งานช่วยเหลือประชาชนกรณีประสบสาธารณภัย/ภัยพิบัติ
	งานป้องกันฯ
	ทันที

	2
	งานรับ-ส่งหนังสือ ด่วนที่สุด  และด่วนมาก 
	งานธุรการ
	ตามความเร่งด่วน

	3
	งานรับเรื่องร้องเรียน ร้องทุกข์
	งานนิติการ
	ทันที

	4 
	งานเบิกจ่ายเงิน
	งานธุรการ
	

	5
	งานงบประมาณ
	งานยุทธศาสตร์และงบประมาณ
	

	
	งานสำคัญ แต่ไม่เร่งด่วน (B)
	
	ตามแผนที่กำหนด

	1
	งานนโนยายและแผน
	งานยุทธศาสตร์และงบประมาณ
	ทันที

	2
	งานจัดทำฎีกาเบิกจ่ายประจำ เช่น เงินเดือน เป็นต้น
	งานธุรการ
	ตามความเร่งด่วน

	3
	งานจัดแผนการใช้จ่ายเงิน
	งานธุรการ
	ตามความเร่งด่วน

	4 
	งานบันทึกข้อมูลในระบบ 
	งานธุรการ/ยุทธศาสตร์และงบประมาณ
	ตามความเร่งด่วน

	5
	งานกิจการสภา
	
	ตามแผนที่กำหนด

	6
	พัสดุจัดซื้อจัดจ้าง สำนักปลัด ในระบบ egp  และ e-laas
	งานธุรการ
	ตามความเร่งด่วน
ตามแผนที่กำหนด

	7.
	งานโครงการ/ กิจกรรม ตามแผน
	ทุกงาน
	ตามแผนที่กำหนด

	8.
	งานเกี่ยวกับบริหารงานบุคคล
	งานการเจ้าหน้าที่
	ตามแผนที่กำหนด

	9
	งานลงทะเบียนหนังสือรับ - ส่ง ทั่วไป
	งานธุรการ
	ตามห้วงเวลาที่กำหนด

	
	งานไม่สำคัญ แต่เร่งด่วน (C)
	
	คนอื่นทำแทนได้

	1
	งานประชุมไม่มีนัดหมายล่วงหน้า
	ทุกงาน
	ทันที

	3
	งานประชาสัมพันธ์เพื่อทราบ
	งานธุรการ
	

	4 
	งานตอบโต้หนังสือทั่วไป 
	ทุกงานที่เกี่ยวข้อง
	

	
	งานไม่สำคัญและไม่เร่งด่วน (D)
	
	ทำตอนมีเวลาว่าง

	1
	งานจัดเก็บเอกสาร
	ทุกงาน
	

	2
	งานสำรวจ ตรวจสอบ เอกสารที่จะต้องทำลาย
	ทุกงาน
	

	3
	งานติดตาม ทวงถามงานจากกองอื่นและหน่วยงานภายนอก
	งานธุรการ
	

	4 
	งานประชาสัมพันธ์ทั่วไป
	ทุกงาน/
งานประชาสัมพันธ์
	

	5
	งานเข้าร่วมกิจกรรมต่างๆ
	ทุกงาน
	



